El Fons Social Europeu fa intervencions de caràcter horitzontal a tot l'Estat a través dels Programes Operatius Pluriregionals.
Els Programes Operatius Pluriregionals del PO, finançats per l'FSE, es creen per la necessitat d'establir una aplicació uniforme i homogènia en tot el territori estatal, sense perjudici de la seva adaptació a cada Comunitat Autònoma.
L'objectiu és millorar l'equilibri territorial, com també la cohesió social garantint la complementarietat amb els PO Regionals.
La programació de l'FSE 2007-2013 va incloure 3 Programes Operatius Pluriregionals:
El SOC va gestionar les actuacions emparades en el Programa Operatiu d'Adaptabilitat i Ocupació a Catalunya.
Els eixos prioritaris d'aquest PO eren els següents:
El SOC va gestionar actuacions incloses a l'eix 2, concretament en les línies d'actuacions següents:
Comissió Europea: responsable últim de l'administració de l'FSE.
Adopta de comú acord amb l'Estat membre les estratègies i prioritats de la programació, la participació financera comunitària i les disposicions que siguin necessàries.
Autoritat de gestió: autoritat pública, nacional, regional o local o un organisme públic o privat designat per l'Estat membre per gestionar el Programa Operatiu.
L'Estat Espanyol va designar com a Autoritat de Gestió del Programa Operatiu FSE el Ministeri d'Ocupació i Seguretat Social, a través de la Unitat Administradora del Fons Social Europeu (UAFSE), centre dependent de la Secretaria General d'Ocupació.
Autoritat de certificació: autoritat o organisme públic, nacional, regional o local designat per l'Estat membre amb la finalitat de certificar les declaracions de despeses i les sol·licituds de pagament i trametre-les a la Comissió; així mateix és l'organisme designat per l'Estat per rebre els pagaments efectuats per la Comissió i el responsable d'ordenar els pagaments als beneficiaris.
L'Estat va designar com a Autoritat de Certificació del Programa Operatiu FSE 2007-2013 la Unitat de Certificació de la Unitat Administradora del Fons Social Europeu (UAFSE)
Organisme intermedi: l'Estat espanyol membre pot designar Organismes Intermedis per a que realitzin tasques de l'Autoritat de Gestió o de l'Autoritat de Certificació sota la seva responsabilitat.
El Servei Públic Estatal d'Ocupació del Ministeri d'Ocupació i Seguretat Social va ser designat Organisme Intermedi dels Programes Operatius de caràcter pluriregional a Catalunya per al període 2007-2013.
Comitè de Seguiment: ha d'assegurar l'eficàcia i qualitat de l'execució del Programa Operatiu.
L'Estat decideix la composició del Comitè, de comú acord amb l'Autoritat de gestió i els organismes intermedis.
Estan representats com a membres de ple dret l'Autoritat de gestió i els organismes intermedis, els designats per els organismes nacionals, Comunitats Autònomes i organismes locals que es determinin en funció de la seva importància estratègica en el desenvolupament del Programa.
A títol consultiu forma part del Comitè una representació de la Comissió -per iniciativa pròpia o a petició del Comitè.
Autoritat d'auditoria: l'autoritat o organisme públic, nacional, regional o local designat per l'Estat membre per a cada programa operatiu, funcionalment independent de les Autoritats de Gestió i Certificació, responsable de verificar el funcionament efectiu del sistema de gestió i control.
L'Autoritat d'Auditoria del Programa Operatiu de l'FSE 2007-2013 a Catalunya va ser la Intervenció General de la Generalitat de Catalunya.
Organismes col·laboradors de l' Organisme intermedi: es constitueixen com a figura de suport a la gestió de l'Organisme Intermedi.
El Servei d'Ocupació de Catalunya va ser l'Organisme col·laborador del Programa Operatiu Pluriregional de l'FSE 2007-2013 a Catalunya.
Òrgans gestors: són els òrgans responsables de la planificació i els impulsors de les actuacions que contribueixen a assolir els objectius del PO.
Les seves funcions abasten des de la fase de llançament de les convocatòries fins el tancament final dels expedients i la instrucció dels recursos administratius corresponents, incloent-hi la recepció i valoració de les sol·licituds, l'atorgament dels ajuts, el seguiment i l'assistència tècnica de les actuacions i la justificació econòmica dels ajuts.
També són els responsables de recopilar els indicadors necessaris per mesurar l'impacte de les polítiques planificades.